أكو واحد اشتراله مطي أجلكم الله ب 50 دينار ثاني يوم المطي مات فحيل انغث وگام يدگ على رأسه وبهل حال اجته فكرة وگال : ليش ما ابيع المطي وهو ميت ؟
فطلع للسوگ وصاح بأعلى صوته :
عندي مطي أبيعه بـ دينار والبيع بالقرعة وكل واحد يريد يدخل القرعة لازم يدفع دينار وبعد هو وحظه اذا ربح انطيه المطي وان ماربح يروح عليه الدينار
فالوادم دفعوا كل واحد دينار وجمعله أكثر من 600 دينار
گولوا سوه القرعة طلعت لواحد من الشراية والوادم سكتت ومشت فأخذ الزلمة الربحان للبيت حتى ينطيه المطي
الزلمة من شافه گاله بوية هذا المطي ميت ومايفيدني أنه شسوي بيه
گاله بكيفك اذا ماتريده ارجعلك دينارك الزلمة اخذ ديناره وراح
رباط السالفة !
بس لا ننخدع وندفع دينار ترة المطي نفسة من السقوط ولحد هسة